b'\n_START_ARTICLE_\nVen\xc4\x8deslav Budin\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je obiskoval v rojstnem kraju in Re\xc4\x8dici (1914-1922), obrtno-nadaljevalno \xc5\xa1olo v rojstnem kraju (1922-1924), glasbeni pouk pri E. Komelu v Gorici (1924-1927). Kot trgovski pomo\xc4\x8dnik je slu\xc5\xbeboval v Gorici in bil hkrati tajnik hranilnice in posojilnice v Mirnu (1931-1943). Leta 1943 so ga fa\xc5\xa1isti odpeljali v delavni bataljon, tu je postal voditelj slovenskega pevskega zbora Coro dei militari sloveni. Po italijanski kpitulaciji se je vrnil v Miren in postal tajnik Krajevnega narodnoosvobodilnega odbora (1944-1947), zatem upravnik Nabavno-prodajne zadruge v Biljah in Mirnu ter direktor Trgovskega podjetja Miren (1947-1961), kasneje pa komercialni direktor podjetja Gori\xc5\xa1ka (1961-1965)._NEWLINE_Budin se je od leta 1926 dalje udejstvoval kot orglar in zborovodja v Mirnu. V \xc4\x8dasu fa\xc5\xa1isti\xc4\x8dnega terorja je ustanovil mladinski mo\xc5\xa1ki pevski zbor in z njim stalno po\xc5\xbeivljal glasbeno in narodno dejavnost na gori\xc5\xa1kem, nastopal z njim tudi v Gledali\xc5\xa1\xc4\x8du Verdi v in Ljudskem domu Gorici in ob cerkvenih slovestnostih na kvaternico, v mirenski cerkvi, na gori\xc5\xa1kem gradu, pa tudi 17. septembra 1967 ob slovesnosti 1200-letnice pokristjevanja Slovencev na Sveti Gori. Ob\xc4\x8dasno je tudi objavljal kraj\xc5\xa1e \xc4\x8dlanke v listih Dru\xc5\xbeina in Primorske novice.'